Anglijos futbolo lyga

Anglijos futbolo lyga () – Anglijos futbolo sistemos dalis, sudaryta iš trijų divizionų, sudarančių 2-4 futbolo sistemos pakopas – Čempionato, I lygos ir II lygos. Aukščiau už futbolo lygą yra Premier lyga, žemiau – Anglijos nacionalinė lyga. Futbolo lyga organizuoja ir Lygos taurės bei Futbolo lygos trofėjaus varžybas.

 Istorija 

Futbolo lyga įkurta 1888 m. ir yra seniausios pasaulio profesionalių klubų varžybos. 1888 m. lygoje buvo 12 klubų, iki 1950 m. klubų skaičius išaugo iki 92. Nuo 1983 m. lyga turi oficialius rėmėjus. 1992 m. 20 stipriausių klubų, siekdami padidinti pelną, atsiskyrė nuo Anglijos futbolo lygos ir suformavo atskirą Premier lygą, nuo to laiko Futbolo lygoje žaidžia 68 Anglijos ir 4 Velso klubai.

 Divizionai 
 Pakopa  Lyga  Vardų istorija  Besikeičiančių komandų skaičius 1992–2004 m.  2004–2006 m.  Nuo 2016 m.  ↑ tiesiogiai  ↑ atkrintamosiose  ↓ iškrenta 2-oji  EFL čempionatas  Football League First Division  Football League Championship  EFL Championship  2  1 iš 3–6 vietų  3 3-oji  EFL I lyga  Football League Second Division  Football League One  EFL League One  2  1 iš 3–6 vietų  4 4-oji  EFL II lyga  Football League Third Division  Football League Two  EFL League Two  3  1 iš 4–7 vietų  2

1888 metais sukūrus lygą, komandos žaidė viename divizione, 1892 metais prijungus Football Alliance lygą, sukurtas antrasis divizionas. 1932 metais prijunga dar viena lyga (Southern League), sudarant trečiąjį divizioną.

Iki 1992 metų Futbolo lygą sudarė pirmasis, antrasis ir trečiasis futbolo lygos divizionai, o 1992 m. atskilus Premier lygos klubams divizionų pavadinimai pakeisti. Stipriausias divizionas vadinamas Futbolo lygos čempionatu, silpnesnis – I divizionu, o silpniausias – II divizionu. Kiekviename divizione žaidžia po 24 klubus, kuriuose kiekviena komanda sužaidžia su kitomis diviziono komandomis po 2 rungtynes – namie ir svečiuose.

Kiekvieną sezoną dvi pirmąsias vietas užėmusios lygos čempionato komandos patenka į Premier lygą, 3–6 vietas užėmusios komandos atkrintamosiose varžybose kovoja dėl trečiosios vietos Premier lygoje, o 3 žemiausias vietas užėmusios komandos iškrenta į I divizioną. Po sezono į čempionato divizioną iškrenta 3 Premier lygos klubai, užėmę žemiausias vietas.

I diviziono 2 pirmąsias vietas užėmusios komandos ir viena iš 3–6 vietas užėmusių komandų pereina į lygos čempionatą, 4 žemiausias vietas užėmusios iškrenta į II divizioną. II diviziono 3 pirmąsias vietas užėmusios komandos ir viena iš 4–7 vietas užėmusių komandų pereina į I divizioną, o 2 žemiausias vietas užėmusios iškrenta į žemesnio rango Conference National varžybas.

 Nuorodos 


Kategorija:Anglijos futbolo lygos